CELEX: 32021D1744
Language: fi
Date: 2021-09-28 00:00:00
Title: Neuvoston päätös (EU) 2021/1744, annettu 28 päivänä syyskuuta 2021, Valtioiden välisen kansainvälisten rautatiekuljetusten järjestön (OTIF) 15. yleiskokouksessa Euroopan unionin puolesta esitettävästä kannasta

4.10.2021   
               
               
                  FI
               
               
                  Euroopan unionin virallinen lehti
               
               
                  L 351/1
               
            
         NEUVOSTON PÄÄTÖS (EU) 2021/1744,
         annettu 28 päivänä syyskuuta 2021,
         Valtioiden välisen kansainvälisten rautatiekuljetusten järjestön (OTIF) 15. yleiskokouksessa Euroopan unionin puolesta esitettävästä kannasta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni liittyi 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen, sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, jäljempänä ’COTIF-yleissopimus’, neuvoston päätöksen 2013/103/EU (1) nojalla.
                  
               
                     (2)
                  
                  
                     OTIFin yleiskokous, jäljempänä ’yleiskokous’, perustettiin COTIF-yleissopimuksen 13 artiklan 1 §:n a kohdan mukaisesti.
                  
               
                     (3)
                  
                  
                     Unioni osallistuu yleiskokoukseen COTIF-yleissopimuksen, yleiskokouksen työjärjestyksen ja unionin liittymistä COTIF-yleissopimukseen koskevan sopimuksen mukaisesti.
                  
               
                     (4)
                  
                  
                     Yleiskokouksen odotetaan 28–29 päivänä syyskuuta 2021 pidettävässä 15. istunnossaan päättävän OTIFia koskevan pitkän aikavälin strategian laatimisesta; pääsihteerin valintaa ja palvelussuhteen ehtoja koskevasta sääntöehdotuksesta; ehdotuksesta yhdistää tilapäinen yhteistyökomitea ja oikeudellisten asiantuntijoiden neuvoa-antava työryhmä yhdeksi oikeudellisten asioiden ja kansainvälisen yhteistyön tilapäiseksi komiteaksi; OTIFin oikeudellisten välineiden seurantaa ja arviointia koskevasta päätösehdotuksesta; sekä yleiskokouksen työjärjestyksen muuttamista koskevista ehdotuksista.
                  
               
                     (5)
                  
                  
                     Yleiskokouksen odotetaan tässä istunnossa myös muodostavan OTIFin näkemyksen Yhidstyneiden kansakuntien Euroopan talouskomission (UNECE) aloitteeseen yhdenmukaistetusta rautatielainsäädännöstä ja erityisesti kahdesta vaihtoehtoisesta lähestymistavasta rautatielainsäädännön maailmanlaajuiseen yhdenmukaistamiseen.
                  
               
                     (6)
                  
                  
                     On aiheellista vahvistaa OTIFin 15. yleiskokouksessa unionin puolesta esitettävä kanta, koska unioni on OTIFin jäsen ja yleiskokouksen tekemät päätökset vaikuttavat järjestön toimintaan ja kehittämisstrategiaan.
                  
               
                     (7)
                  
                  
                     Kyseinen 15. yleiskokous harkitsee sellaisen oikeudellisesti sitovan välineen hyväksymistä, jolla säänneltäisiin pääsihteerin valintaa ja palvelussuhteen ehtoja; pääsihteeri on yksi COTIF-yleissopimuksen 13 artiklassa vahvistetuista OTIFin toimielimistä. Uusi väline tarjoaisi kattavan kehyksen kaikille asiaa koskeville keskeisille näkökohdille (valintaperiaatteet, pätevyysvaatimukset, hakumenettely, hakemusten jättäminen ja käsittely, läpinäkyvyys, äänestäminen, palveluehdot jne.).
                  
               
                     (8)
                  
                  
                     OTIFin strategisen kehittämisen osalta pääsihteeri ehdottaa, että keskustelua OTIFin pitkän aikavälin strategiaa koskevasta ehdotusluonnoksesta jatketaan ja lisätään vuoden 2021 alussa järjestetyn kuulemisen jälkeen. Tarkistettu ehdotusluonnos toimitettaisiin sen jälkeen yleiskokouksen käsiteltäväksi ja hyväksyttäväksi sen seuraavassa sääntömääräisessä istunnossa. Yleiskokouksen odotetaan ohjeistavan pääsihteeriä toteuttamaan tätä varten tarvittavat toimet.
                  
               
                     (9)
                  
                  
                     Yleiskokous harkitsee mahdollisuutta yhdistää tilapäinen yhteistyökomitea ja oikeudellisten asiantuntijoiden työryhmä yhdeksi oikeudellisten asioiden ja kansainvälisen yhteistyön tilapäiseksi komiteaksi. On huomattava, että OTIFin institutionaalinen rakenne määritellään COTIF-yleissopimuksen III osassa. COTIF-yleissopimuksen 13 artiklan 2 §:n mukaan yleiskokouksen päätöksellä voidaan väliaikaisesti perustaa muita komissioita erityistehtäviä varten. Näin ollen pääsihteerin ehdotusta oikeudellisten asioiden ja kansainvälisen yhteistyön tilapäisen komitean perustamisesta on tarkasteltava OTIFin institutionaalisen rakenteen puitteissa.
                  
               
                     (10)
                  
                  
                     Jotta COTIF-yleissopimuksen soveltamista voitaisiin seurata ja parantaa entistä paremmin, yleiskokouksen odotetaan tekevän sisäisen päätöksen COTIF-yleissopimuksen oikeudellisen kehyksen seurannasta ja arvioinnista. Ehdotetulla päätöksellä mahdollistetaan se, että OTIF voi toteuttaa COTIF-yleissopimuksen 2 artiklan 1 §:n e kohdan mukaisen tehtävänsä, joka on valvoa kaikkien järjestön puitteissa annettujen säännösten ja suositusten soveltamista ja täytäntöönpanoa. Tätä varten päätösluonnoksessa asetetaan OTIFin pääsihteerille ja OTIFin jäsenille erityisesti seuraavat erityisvaatimukset: pääsihteerin seuraa ja arvioi järjestelmällisesti COTIF-yleissopimuksen täytäntöönpanoa; OTIFin toimielimille annetaan oikeus tehdä tietyn oikeudellisen välineen soveltamisen seurantaa ja arviointia koskevia aloitteita toimivaltansa tai kyseisen välineen määräysten puitteissa; pääsihteeri voi tehdä minkä tahansa oikeudellisen välineen seurantaa ja arviointia koskevia aloitteita; OTIFin jäsenten on tehtävä yhteistyötä pääsihteerin kanssa ja toimitettava kaikki tarvittavat tiedot oikeudellisten välineiden seurantaa ja arviointia varten.
                  
               
                     (11)
                  
                  
                     Yleiskokous tarkastelee myös UNECE:n yhdenmukaistettua rautatielainsäädäntöä koskevan aloitteen viimeaikaista kehitystä ja vahvistaa kantansa siihen. Yleiskokous voi erityisesti ilmaista tukensa sellaisen rajapintalain laatimiselle ja hyväksymiselle, jolla helpotetaan rautateiden kansainvälistä tavaraliikennettä Euroopan ja Aasian välillä edellyttäen, että tällainen rajapintalaki ei ole ristiriidassa COTIF-yleissopimuksen sääntöjen kanssa. Kyseinen kanta toimitettaisiin marraskuussa 2021 pidettävään UNECE:n rautatieliikenteen työryhmän 74. istuntoon, joka on pysyvä elin, jolla on toimivalta päättää yhdenmukaistettua rautatielainsäädäntöä koskevan aloitteen seuraavista vaiheista.
                  
               
                     (12)
                  
                  
                     Yleiskokous päättää 15. istunnossaan myös työjärjestyksen muuttamisesta. Työjärjestyksen konsolidoitu versio hyväksytään, ja sen olisi tultava voimaan ensimmäisenä päivänä istunnon jälkeen.
                  
               
                     (13)
                  
                  
                     Ehdotetut muutokset ovat unionin lainsäädännön ja strategisten tavoitteiden mukaisia, ja unionin olisi siksi kannatettava niitä.
                  
               
                     (14)
                  
                  
                     Neuvoston päätöksen 2013/103/EU liitteen III mukaisesti OTIFin kokouksia valmistellaan myös kokouspaikalla. Unionin kantaan tehtävistä vähäisistä muutoksista voidaan sen vuoksi sopia paikalla suoritettavan koordinoinnin puitteissa ilman neuvoston uutta päätöstä erityisesti sellaisiin ehdotuksiin ja tapahtumiin reagoimiseksi, joita ei ole voitu ottaa huomioon tätä päätöstä tehtäessä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Valtioiden välisen kansainvälisten rautatiekuljetusten järjestön (OTIF) yleiskokouksen 15. istunnossa unionin puolesta esitettävä kanta on liitteessä.
            Unionin edustajat yleiskokouksessa voivat sopia liitteessä olevaan kantaan tehtävistä vähäisistä muutoksista ilman neuvoston uutta päätöstä.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 28 päivänä syyskuuta 2021.
            
               
                  Neuvoston puolesta
               
               
                  Puheenjohtaja
               
               S. KUSTEC
            
         
         
            (1)  Neuvoston päätös 2013/103/EU, annettu 16 päivänä kesäkuuta 2011, Euroopan unionin liittymistä 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, koskevan Euroopan unionin ja Valtioiden välisen kansainvälisten rautatiekuljetusten järjestön välisen sopimuksen allekirjoittamisesta ja tekemisestä (EUVL L 51, 23.2.2013, s. 1).
      
      
         
            LIITE
            1.   Johdanto
            
            Valtioiden välisen kansainvälisten rautatiekuljetusten järjestön (OTIF) 15.yleiskokous pidetään 28.–29. syyskuuta 2021. Kokousasiakirjat ovat saatavilla seuraavalla OTIFin verkkosivustolla:
            http://extranet.otif.org/fr/?page_id=140
            2.   Unionin kanta tiettyihin esityslistan kohtiin
            
            
               Esityslistan kohta 1 – Puheenjohtajan ja varapuheenjohtajan valinta
            
            
                        Asiakirja(t):
                     
                     
                        Ei ole
                     
                  
                        Toimivalta:
                     
                     
                        Unionin (jaettu)
                     
                  
                        Äänioikeuden käyttäminen:
                     
                     
                        Jäsenvaltiot
                     
                  
                        Kanta:
                     
                     
                        Ei ole
                     
                  
               Esityslistan kohta 2 – Esityslistan hyväksyminen
            
            
                        Asiakirja(t):
                     
                     
                        SG-21009-AG 15/2
                     
                  
                        Toimivalta:
                     
                     
                        Unionin (jaettu ja yksinomainen), tämän kuitenkaan rajoittamatta jäsenvaltioiden toimivaltaa esityslistan kohdan 11 osalta
                     
                  
                        Äänioikeuden käyttäminen:
                     
                     
                        Unioni, tämän kuitenkaan rajoittamatta jäsenvaltioiden toimivaltaa esityslistan kohdan 11 osalta
                     
                  
                        Kanta:
                     
                     
                        Kannatetaan esityslistaluonnoksen hyväksymistä
                     
                  
               Esityslistan kohta 3 – Valtakirjakomitean perustaminen
            
            
                        Asiakirja(t):
                     
                     
                        Ei ole
                     
                  
                        Toimivalta:
                     
                     
                        Unionin (jaettu)
                     
                  
                        Äänioikeuden käyttäminen:
                     
                     
                        Jäsenvaltiot
                     
                  
                        Kanta:
                     
                     
                        Ei ole
                     
                  
               Esityslistan kohta 4 – Työn järjestäminen ja tarpeelliseksi katsottavien komiteoiden nimeäminen
            
            
                        Asiakirja(t):
                     
                     
                        Ei ole
                     
                  
                        Toimivalta:
                     
                     
                        Unionin (jaettu)
                     
                  
                        Äänioikeuden käyttäminen:
                     
                     
                        Jäsenvaltiot
                     
                  
                        Kanta:
                     
                     
                        Ei ole
                     
                  
               Esityslistan kohta 5 – Yleissopimuksen asema ja OTIFin jäsenyys
            
            
                        Asiakirja(t):
                     
                     
                        SG-21010-AG15/5
                     
                  
                        Toimivalta:
                     
                     
                        Unionin (jaettu)
                     
                  
                        Äänioikeuden käyttäminen:
                     
                     
                        Ei sovelleta
                     
                  
                        Kanta:
                     
                     
                        Ei ole
                     
                  
               Esityslistan kohta 6 – Pääsihteerin valinta kaudelle 1.1.2022–31.12.2024
            
            
                        Asiakirja(t):
                     
                     
                        Rajoitettu jakelu
                     
                  
                        Toimivalta:
                     
                     
                        Unionin (jaettu)
                     
                  
                        Äänioikeuden käyttäminen:
                     
                     
                        Jäsenvaltiot
                     
                  
                        Kanta:
                     
                     
                        Ei ole
                     
                  
               Esityslistan kohta 7 – OTIFin pitkän aikavälin strategia
            
            
                        Asiakirja(t):
                     
                     
                        SG-21017-AG 15/7
                     
                  
                        Toimivalta:
                     
                     
                        Unionin (jaettu ja yksinomainen)
                     
                  
                        Äänioikeuden käyttäminen:
                     
                     
                        Unioni
                     
                  
                        Kanta:
                     
                     
                        Kannatetaan pääsihteerin aloitetta laatia OTIFille pitkän aikavälin strategia.
                        Pannaan merkille pääsihteerin raportti ja arvostetaan sitä, että unionin kuulemisprosessin aikana esittämät kommentit on otettu tosiasiallisesti huomioon.
                        Kannatetaan ehdotusta yleiskokouksen päätökseksi, jolla
                        
                                    —
                                 
                                 
                                    ohjeistetaan pääsihteeri laatimaan OTIFin pitkän aikavälin strategiaa koskeva tarkistettu ehdotusluonnos, jonka olisi perustuttava kiertokirjeessä SG-21001 (ks. asiakirjan SG-21017-AG 15/7 liite 1) lähetettyyn luonnokseen ja joka olisi päivitettävä ottaen huomioon pääsihteerin reaktio kuulemisen yhteydessä saatuun palautteeseen (asiakirjan SG-21017-AG 15/7 osa D) ja viidennessätoista yleiskokouksessa käytyjen keskustelujen tulokset, ja
                                 
                              
                                    —
                                 
                                 
                                    ohjeistetaan pääsihteeri OTIFin elimiä kuullen laatimaan OTIFin pitkän aikavälin strategia ja toimittamaan se hyväksyttäväksi yleiskokouksen seuraavaan sääntömääräiseen istuntoon, joka on määrä pitää syksyllä 2024.
                                 
                              OTIFissa tästä asiasta käytävien jatkokeskustelujen osalta unioni aikoo kiinnittää huomiota sen varmistamiseen, että OTIFin pitkän aikavälin strategia on johdonmukainen Euroopan ja Aasian yhteyksiä koskevan EU:n strategian ja asiaankuuluvien EU:n rautatieliikennepoliittisten tavoitteiden kanssa, että OTIFin pitkän aikavälin strategisten tavoitteiden muotoilu kattaa riittävällä tavalla organisaation tavoitteet eikä johda uusien tavoitteiden lisäämiseen OTIFille tai olemassa olevien tavoitteiden tulkintaan siten, että se merkitsisi OTIFin toimivallan laajentamista, että organisaation pitkän aikavälin strategian mahdollinen vaikutus OTIFin organisaatioon ja resursseihin arvioidaan ja dokumentoidaan osana ehdotusta tarkistetuksi ehdotusluonnokseksi, että strategia pannaan hyväksymisen jälkeen ensisijaisesti täytäntöön käyttämällä COTIF-yleissopimuksessa perustettuja olemassa olevia välineitä ja menettelyjä (työohjelma, talousarvio, toimintakertomukset, elinten toiminta jne.).
                     
                  
                        Huomautuksia:
                     
                     
                        Unionin panos OTIFin pitkän aikavälin strategiaa koskevasta ehdotusluonnoksesta järjestettyyn kuulemiseen toimitettiin OTIFin sihteeristölle 17.3.2021, ja se on esitetty asiakirjan SG-21017-AG 15/7 liitteessä. Unioni suhtautui aloitteeseen myönteisesti mutta totesi, että strategialuonnosta ei ole työstetty riittävästi. Tarvitaan lisää tausta-analyysiä ja keskustelua asiantuntijatasolla. Lähtökohtana olisi oltava kansainvälisen rautatieliikenteen nykytilanteen analyysi, jossa kartoitetaan myös nykyiset ja uudet haasteet ja otetaan huomioon asiaan liittyvä oikeudellinen, taloudellinen, ympäristöä koskeva ja teknologinen näyttö.
                     
                  
               Esityslistan kohta 8, a) Raportti tilapäisen yhteistyökomitean ja oikeudellisten asiantuntijoiden työryhmän toiminnasta
            
            
                        Asiakirja(t):
                     
                     
                        SG-21018-AG 15/8,1
                     
                  
                        Toimivalta:
                     
                     
                        Unionin (jaettu ja yksinomainen)
                     
                  
                        Äänioikeuden käyttäminen:
                     
                     
                        Unioni
                     
                  
                        Kanta:
                     
                     
                        Pannaan merkille tilapäisen yhteistyökomitean ja oikeudellisten asiantuntijoiden työryhmän toimintaa koskeva raportti ja tunnustetaan näiden kahden elimen työn jatkamisen ja virtaviivaistamisen tärkeys.
                        Kannatetaan yleiskokouksen päätöstä perustaa tilapäinen oikeudellisten asioiden ja kansainvälisen yhteistyön komitea yhdistämällä tilapäinen yhteistyökomitea ja oikeudellisten asiantuntijoiden työryhmä.
                        Hyväksytään tilapäisen oikeudellisten asioiden ja kansainvälisen yhteistyön komitean ehdotettu mandaatti ensimmäiseksi kolmivuotiskaudeksi ja ohjeistetaan pääsihteeri toimittamaan oikeudellisten asioiden ja kansainvälisen yhteistyön tilapäisen komitean päätelmät ja ehdotukset COTIF-yleissopimuksen 13 artiklan 1 §:ssä tarkoitetuille toimivaltaisille elimille tarkastelua tai päätöksentekoa varten.
                     
                  
                        Huomautuksia:
                     
                     
                        Pääsihteerin esittämässä raportissa todetaan, että tilapäinen yhteistyökomitea ja oikeudellisten asiantuntijoiden työryhmä ovat tosiasiallisesti täyttäneet mandaattinsa ja osoittaneet arvonsa OTIF-lainsäädännön kehittämisessä ja kansainvälisen yhteistyön vahvistamisessa. Huhtikuussa 2021 pidetyissä neljänsissä istunnoissaan kyseiset kaksi elintä sopivat yhteisestä ehdotuksesta, jonka tarkoituksena on organisoida työ uudelleen tulevaisuudessa ja vähentää hallinnollista taakkaa perustamalla yksi tilapäinen komitea.
                     
                  
               Esityslistan kohta 8, b) – Oikeudellisten välineiden seuranta ja arviointi
            
            
                        Asiakirja(t):
                     
                     
                        SG-21019-AG 15/8,2
                     
                  
                        Toimivalta:
                     
                     
                        Unionin (jaettu ja yksinomainen)
                     
                  
                        Äänioikeuden käyttäminen:
                     
                     
                        Unioni
                     
                  
                        Kanta:
                     
                     
                        Kannatetaan oikeudellisten välineiden seurantaa ja arviointia koskevan päätösluonnoksen hyväksymistä.
                        Kannatetaan oikeudellisten välineiden seurantaa ja arviointia koskevan päätösluonnoksen perustelujen hyväksymistä.
                     
                  
                        Huomautuksia:
                     
                     
                        Ehdotetussa päätösluonnoksessa esitetään tarvittavat säännökset OTIFin oikeudellisten välineiden seuranta- ja arviointipolitiikan järjestämiseksi ja täytäntöönpanemiseksi (soveltamisala, suunnittelu ja priorisointi, yhteistyö, tiedonkeruu, arviointi ja jatkotoimet) OTIFin työohjelman tavoitteiden mukaisesti.
                     
                  
               Esityslistan kohta 8, c) – Yleiskokouksen työjärjestyksen muuttaminen osallistumisen ja edustuksen osalta (valtakirjat)
            
            
                        Asiakirja(t):
                     
                     
                        SG-21020-AG 15/8,3
                     
                  
                        Toimivalta:
                     
                     
                        Unionin (jaettu ja yksinomainen)
                     
                  
                        Äänioikeuden käyttäminen:
                     
                     
                        Unioni
                     
                  
                        Kanta:
                     
                     
                        Kannatetaan yleiskokouksen työjärjestyksen 4–7 artiklan muutosten hyväksymistä.
                        Kannatetaan yleiskokouksen työjärjestyksen 4–7 artiklan muutosten hyväksymistä.
                     
                  
                        Huomautuksia:
                     
                     
                        Oikeudellisten asiantuntijoiden työryhmä on laatinut ehdotuksia valtakirjoja koskevien yleiskokouksen työjärjestyksen määräysten muuttamiseksi niiden parantamiseksi ja selkeyttämiseksi.
                     
                  
               Esityslistan kohta 8, d) – Yhdenmukaistettua rautatielainsäädäntöä koskeva UNECE:n aloite
            
            
                        Asiakirja(t):
                     
                     
                        SG-21021-AG 15/8,4
                     
                  
                        Toimivalta:
                     
                     
                        Unionin (jaettu ja yksinomainen)
                     
                  
                        Äänioikeuden käyttäminen:
                     
                     
                        Jäsenvaltiot
                     
                  
                        Kanta:
                     
                     
                        Pannaan merkille pääsihteerin raportti ja oikeudellisten asiantuntijoiden työryhmän päätelmät mahdollisista lähestymistavoista rautatielainsäädännön yhdenmukaistamiseen;
                        Kannatetaan ehdotusta yleiskokouksen päätökseksi, jolla
                        
                                    —
                                 
                                 
                                    tuetaan COTIFin/CIM:n ja SMGS:n välisen rajapintalain muodostamista ja hyväksymistä rautateiden kansainvälisen tavaraliikenteen helpottamiseksi Euroopan ja Aasian välillä edellyttäen, että tämä rajapintalaki ei saa olla ristiriidassa CIM UR:n ja SMGS:n kanssa;
                                 
                              
                                    —
                                 
                                 
                                    ohjeistetaan pääsihteeri osallistumaan edelleen UNECE:n työhön rautatielainsäädännön yhtenäistämistä koskevan hankkeen parissa ja antamaan tilapäiselle oikeudellisten asioiden ja kansainvälisen yhteistyön komitealle tehtäväksi seurata UNECE:n hanketta, joka koskee rautatielainsäädännön yhdenmukaistamista sekä tarvittaessa antaa neuvoja;
                                 
                              Toistetaan 13. istunnossa tehty päätös, jossa todetaan, että yleiskokouksen on tehtävä etukäteen päätös osallistumisesta sellaisten kansainvälistä rautatielainsäädäntöä koskevien uusien tekstien valmisteluun, joiden soveltamisala ja tavoitteet voivat olla ristiriidassa COTIF-yleissopimuksen soveltamisalan ja OTIFin tavoitteiden kanssa tai osittain niiden kanssa yhteneväiset.
                     
                  
                        Huomautuksia:
                     
                     
                        Aiheena on rautatieliikennettä koskevan lainsäädännön yhdenmukaistaminen ja yhtenäistäminen Euraasian kansainvälistä liikennettä varten; tätä lainsäädäntöä hallinnoidaan tällä hetkellä kahden erillisen oikeusjärjestelmän kautta: 1) OTIFin hallinnoima COTIF-yleissopimus, mukaan lukien sen liite B ”Yhtenäiset säännökset sopimuksesta tavaran kansainvälisestä rautatiekuljetuksesta (CIM UR)”; 2) Rautateiden yhteistyöjärjestön (OSJD) sopimus kansainvälisistä rautatiekuljetuksista (SMGS). UNECE:n yhdenmukaistettua rautatielainsäädäntöä (URL) koskevan aloitteen tavoitteena on laatia lähestymistapa rautatieliikennettä koskevan lainsäädännön yhtenäistämiseksi, jotta voidaan parantaa Euroopan ja Aasian rautateiden tavaraliikennepalvelujen tehokkuutta ja kilpailukykyä. Jäsenvaltioiden ja komission asiantuntijat, jotka ovat osallistuneet UNECE:ssa tähän toimintaan, ovat kannattaneet käytännönläheistä ja vaiheittaista lähestymistapaa, jossa ensimmäisenä vaiheena on mahdollinen ”kuljetussopimuksia koskeva URL-yleissopimus”, joka voisi olla voimassa samanaikaisesti OTIFin ja OSJD:n asiaa koskevien sääntöjen kanssa. COTIFin/CIM:n ja SMGS:n välinen rajapintalaki täyttäisi aukon kansainvälisiä kuljetuksia koskevissa kansainvälisissä säännöissä, kun CIM- ja SMGS-sääntöjä ei voida soveltaa koko matkan ajan (Euroopan ja Aasian välinen liikenne).
                     
                  
               Esityslistan kohta 9 – Pääsihteerin valintaa ja palvelussuhteen ehtoja koskevat säännöt
            
            
                        Asiakirja(t):
                     
                     
                        SG-21022-AG 15/9
                     
                  
                        Toimivalta:
                     
                     
                        Unionin (jaettu)
                     
                  
                        Äänioikeuden käyttäminen:
                     
                     
                        Jäsenvaltiot
                     
                  
                        Kanta:
                     
                     
                        Kannatetaan pääsihteerin valintaa ja palvelussuhteen ehtoja koskevan sääntöluonnoksen hyväksymistä. Sääntöluonnoksen 5 artiklan c kohdan (Pätevyysvaatimukset, kielet) osalta: ei unionin kantaa..
                        Kannatetaan sääntöluonnoksen perustelujen hyväksymistä. Kyseisistä osista ei kuitenkaan ole unionin kantaa niiltä osin kuin ne liittyvät on 5 artiklan c kohtaan..
                        Kannatetaan yleiskokouksen työjärjestyksen 10 ja 22 artiklaan tehtävien muutosten hyväksymistä sekä pääsihteerin valintaa ja palvelussuhteen ehtoja koskevien yleiskokouksen työjärjestyksen 10 ja 22 artiklaa koskevien perustelujen hyväksymistä. Sääntöluonnoksen 5 artiklan c kohdan osalta ei kuitenkaan ole unionin kantaa.
                     
                  
                        Huomautuksia:
                     
                     
                        Toisin kuin pätevyysvaatimuksissa, joita aiemmin sovellettiin OTIFin pääsihteerin virkaa hakeviin (OTIFin kaikkien kolmen työkielen taito, kyky laatia helposti ja sujuvasti asiakirjoja yhdellä työkielistä), sääntöehdotuksessa korostetaan nimenomaisesti englannin kielen taitoa. Lisäksi edellytetään vain kahden OTIFin työkielen taitoa.
                     
                  
               Esityslistan kohta 10 – Yleiskokouksen työjärjestyksen muuttaminen
            
            
                        Asiakirja(t):
                     
                     
                        SG-21024-AG 15/10
                     
                  
                        Toimivalta:
                     
                     
                        Unionin (jaettu ja yksinomainen)
                     
                  
                        Äänioikeuden käyttäminen:
                     
                     
                        Unioni
                     
                  
                        Kanta:
                     
                     
                        Kannatetaan yleiskokouksen työjärjestyksen 4–7, 10, 22 ja 28 artiklaan tehtävien muutosten hyväksymistä ja työjärjestyksen korvaamista asiakirjan SG-21024-AG 15/10 liitteessä 1 olevalla konsolidoidulla toisinnolla.
                        Kannatetaan yleiskokouksen työjärjestyksen 4–7, 10 ja 22 artiklan perustelujen hyväksymistä ja perustelujen korvaamista asiakirjan SG-21024-AG 15/10 liitteessä 2 olevalla konsolidoidulla toisinnolla.
                     
                  
                        Huomautuksia:
                     
                     
                        Kuten esityslistan kohdissa 8 c) ja 9 todetaan, yleiskokous päättää ehdotuksista sen työjärjestyksen muuttamiseksi. Yleiskokouksen tarkasteltavaksi ja hyväksyttäväksi olisi toimitettava konsolidoitu toisinto kaikista muutoksista.
                     
                  
               Esityslistan kohta 11 – Budjettikehys
            
            
                        Asiakirja(t):
                     
                     
                        Rajoitettu jakelu
                     
                  
                        Toimivalta:
                     
                     
                        Jäsenvaltiot
                     
                  
                        Äänioikeuden käyttäminen:
                     
                     
                        Jäsenvaltiot
                     
                  
                        Kanta:
                     
                     
                        Ei ole
                     
                  
                        Huomautuksia:
                     
                     
                        Unionin liittymistä COTIF-yleissopimukseen koskevan sopimuksen 4 artiklan mukaan ”Unionilla ei ole osuutta OTIFin talousarviossa eikä se osallistu talousarviota koskevaan päätöksentekoon”.
                     
                  
               Esityslistan kohta 12 – Raportti hallintokomitean toiminnasta kaudella 1.10.2018–30.9.2021
            
            
                        Asiakirja(t):
                     
                     
                        Rajoitettu jakelu
                     
                  
                        Toimivalta:
                     
                     
                        Unionin (jaettu)
                     
                  
                        Äänioikeuden käyttäminen:
                     
                     
                        Jäsenvaltiot
                     
                  
                        Kanta:
                     
                     
                        Ei ole
                     
                  
               Esityslistan kohta 13 – Hallintokomitean valinta kaudelle 1.10.2021–30.9.2024 (kokoonpano ja puheenjohtaja)
            
            
                        Asiakirja(t):
                     
                     
                        Rajoitettu jakelu
                     
                  
                        Toimivalta:
                     
                     
                        Unionin (jaettu)
                     
                  
                        Äänioikeuden käyttäminen:
                     
                     
                        Jäsenvaltiot
                     
                  
                        Kanta:
                     
                     
                        Ei ole
                     
                  
               Esityslistan kohta 18 – Päätösten, valtuutusten, suositusten ja muiden yleiskokouksen asiakirjojen (lopullinen asiakirja) hyväksyminen
            
            
                        Asiakirja(t):
                     
                     
                        Rajoitettu jakelu
                     
                  
                        Toimivalta:
                     
                     
                        Unionin (jaettu ja yksinomainen), tämän kuitenkaan rajoittamatta jäsenvaltioiden toimivaltaa esityslistan kohdan 11 osalta
                     
                  
                        Äänioikeuden käyttäminen:
                     
                     
                        Unioni, tämän kuitenkaan rajoittamatta jäsenvaltioiden toimivaltaa esityslistan kohdan 11 osalta
                     
                  
                        Kanta:
                     
                     
                        Kuten asiaankuuluvissa esityslistan kohdissa esitetään.